
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 720 

29 Μαρτίου 2013 


ΑΠΟΦΑΣΕΙ Σ 

Αριθμ. 3182/373 

Έγκριση της αριθμ. 130/2012 απόφασης του Διοικητικού 
Συμβουλίου του Ν.Π.Δ.Δ. με την επωνυμία «Κέντρο 
Κοινωνικής Πολιτικής Δήμου Κορινθίων» του Νομού 
Κορινθίας που αφορά την κατάρτιση του Οργανι¬ 
σμού Εσωτερικής Υπηρεσίας του. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 

3. Τις διατάξεις του άρθρου 10 του Ν.3584/2007 (ΦΕΚ 
143/Α/28-6-2007) «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων». 

4. Τις διατάξεις των άρθρων 234, 235, 236 και 240 του 
Ν.3463/2006 (ΦΕΚ 114/Α/8-6-2006) «Κύρωση του Κώδικα 
Δήμων και Κοινοτήτων». 

5. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

6. Τις διατάξεις των Π.Δ/των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

7. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξεις του Ν.2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

9. Τ ις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ.63/2005 (ΦΕΚ 98/τ.Α/22-4-2005). 


10. Τις διατάξεις του Ν.4024/2011 (ΦΕΚ 226/τ.Α/27.10.2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012 - 2015» και ιδίως των άρθρων 10, 32 
παρ. 1 και 33 παρ. 1. 

11. Την αριθμ. 162/2011 απόφαση του Δημοτικού Συμ¬ 
βουλίου Κορινθίων με την οποία συγχωνεύτηκαν τα 
διάφορα Νομικά Πρόσωπα του Καλλικρατικού Δήμου 
Κορινθίων σε ένα Νομικό Πρόσωπο με την επωνυμία 
«Κέντρο Κοινωνικής Πολιτικής Δήμου Κορινθίων» η οποία 
βρέθηκε νόμιμη με την αριθμ. 1098/18-5-2011 απόφαση 
της Αποκεντρωμένης Διοίκησης Πελ/σου, Δυτ. Ελλάδας 
και Ιονίου, και δημοσιεύτηκε στο ΦΕΚ 1314/τ.Β/16-6-2011. 

12. Την αριθμ. 10226/22-12-2011 (ΦΕΚ 3169/τ.Β/30-12-2011) 
απόφαση του Γενικού Γραμματέα Αποκεντρωμένης Δι¬ 
οίκησης Πελ/σου, Δυτ. Ελλάδας και Ιονίου που αφορά 
«Σύσταση έξι (6) προσωρινών προσωποπαγών θέσεων 
Ιδιωτικού Δικαίου Αορίστου Χρόνου (Ι.Δ.Α.Χ.) στον υπό 
κατάρτιση Οργανισμό Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «ΚΕΝΤΡΟ ΚΟΙΝΩΝΙΚΗΣ ΠΟΛΙΤΙΚΗΣ ΔΗΜΟΥ 
ΚΟΡΙΝΘΙΩΝ». 

13. Την αριθμ. 1/24-1-2012 απόφαση του Προέδρου του 
Διοικητικού Συμβουλίου του Ν.Π.Δ.Δ. «Κέντρο Κοινωνικής 
Πολιτικής Δήμου Κορινθίων» που αφορά την κατάταξη 
στις προσωρινές προσωποπαγείς θέσεις ιδιωτικού δι¬ 
καίου αορίστου χρόνου του προσωπικού που μεταφέρ¬ 
θηκε από τη Δημοτική Κοινωφελή Επιχείρηση Κορίνθου 
στο εν λόγω Νομικό Πρόσωπο, περίληψη της οποίας με 
την αριθμ. 621/7-2-2012 απόφαση της Αποκεντρωμένης 
Διοίκησης Πελ/σου, Δυτ. Ελλάδας και Ιονίου, δημοσιεύ¬ 
τηκε στο ΦΕΚ 165/τ.Γ/14-2-2012. 

14. Την αριθμ. 23466/12-6-2012 (ΦΕΚ 1974/τ.Β/18-6-2012) 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Εσωτερικών που αφο¬ 
ρά «Κατάργηση και διατήρηση κενών οργανικών θέσεων 
μόνιμου προσωπικού στο Ν.Π.Δ.Δ. «Κέντρο Κοινωνικής 
Πολιτικής Δήμου Κορινθίων», σύμφωνα με τις διατάξεις 
της παρ. Ια του άρθρου 33 του Ν.4024/2011 όπως ισχύει». 

15. Την αριθμ. ΓΓ15650/1253/1-3-2011 (ΦΕΚ 480/τ.Β/ 
29.3.2011) απόφαση του Γ ενικού Γ ραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής «Με 
εντολή Γ ενικού Γ ραμματέα» στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι- 

ών της Γενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

16. Την αριθμ. 130/2012 απόφαση του Διοικητικού 
Συμβουλίου του Ν.Π.Δ.Δ. με την επωνυμία «Κέντρο Κοι¬ 
νωνικής Πολιτικής Δήμου Κορινθίων» που αφορά την 
κατάρτιση του Οργανισμού Εσωτερικής Υπηρεσίας του 
Νομικού Προσώπου 

17. Την αριθμ. 470/2012 απόφαση του Δημοτικού Συμ¬ 
βουλίου Δήμου Κορινθίων με την οποία εγκρίνεται η 
αριθμ. 130/2012 απόφαση του Νομικού Προσώπου. 

18. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Κορινθίας που διατυπώ¬ 
νεται στο αριθμ. 17/4/20-12-2012 πρακτικό του. 

Το αριθμ. 2168/20-2-2012 έγγραφο του Υπουργείου 
Εσωτερικών με το οποίο γνωστοποιείται ότι η εφαρμογή 
ή όχι του προβαδίσματος των κατηγοριών σε οργανι¬ 
κές μονάδες των ΟΤΑ σύμφωνα με τις διατάξεις του 
άρθρου 99 του Ν.3584/2007, επαφίεται στη διακριτική 
ευχέρεια του Δημοτικού Συμβουλίου που αποφασίζει 
για την κατάρτιση του Ο.Ε.Υ., αποφασίζουμε: 

Εγκρίνουμε την αριθμ. 130/2012 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Κέ¬ 
ντρο Κοινωνικής Πολιτικής Δήμου Κορινθίων» Νομού 
Κορινθίας που αφορά την κατάρτιση του Οργανισμού 
Εσωτερικής Υπηρεσίας του που έχει ως εξής: 

ΜΕΡΟΣ 1 
Αρθρο 1 

Σκοπός Νομικού Προσώπου 

Το νεοσυσταθέν Ν.Π.Δ.Δ. με την επωνυμία «Κέντρο 
Κοινωνικής Πολιτικής Δήμου Κορινθίων» (ΦΕΚ 1314/τΒ/ 
16.06.2011) προήλθε από τη συγχώνευση κατά τις δια¬ 
τάξεις του άρθρου 103 του ν. 3852/2010 των Νομικών 
προσώπων Δημοσίου Δικαίου: Οργανισμός Βρεφονηπι¬ 
ακών και Παιδικών Σταθμών Δήμου Κορινθίων, Α' ΚΑΠΗ 
Κέντρου Προστασίας Ηλικιωμένων Δήμου Κορινθίων, 
Β' ΚΑΠΗ Δήμου Κορινθίων, Γ' ΚΑΠΗ Αρχαίας Κορίνθου 
Δήμου Κορινθίων, Δ' ΚΑΠΗ Εξαμιλίων Δήμου Κορινθί- 
ων, Ε' ΚΑΠΗ Ξυλοκέριζας Δήμου Κορινθίων, ΣΤ' ΚΑΠΗ 
Δήμου Κορινθίων, Ζ' ΚΑΠΗ Σολομού Δήμου Κορινθίων, 
ΚΑΠΗ Δήμου Άσσου-Λεχαίου, Δημοτικός Παιδικός και 
Βρεφονηπιακός Σταθμός Δήμου Ασσου-Λεχαίου, Δη¬ 
μοτικός Παιδικός και Βρεφονηπιακός Σταθμός Δήμου 
Τενέας, Α' ΚΑΠΗ Χιλιομοδίου Δήμου Τενέας, Δημοτική 
Κοινωφελής Επιχείρηση Κορίνθου (ΔΗΚΕΚ), Δημοτική 
Κοινωφελής Επιχείρηση Ασσου-Λεχαίου, Δημοτική Κοι¬ 
νωφελής Επιχείρηση Σαρωνικού, Δημοτική Κοινωφελής 
Επιχείρηση Σολυγείας. 

Σκοπός του Ν.Π.Δ.Δ με την επωνυμία «Κέντρο Κοινω¬ 
νικής Πολιτικής Δήμου Κορινθίων», αποτελεί η άσκηση 
Κοινωνικής Πολιτικής, Μέριμνας και Αλληλεγγύης προς 
όφελος των Δημοτών και των κατοίκων του Δήμου Κο¬ 
ρινθία) ν. 

Ειδικότερα, σκοποί του Νομικού Προσώπου στον Το¬ 
μέα των Παιδικών και Βρεφονηπιακών Σταθμών είναι 
οι εξής: 

• Η παραμονή, η καθημερινή φύλαξη, η φροντίδα, η 
ημερήσια διατροφή, η διαπαιδαγώγηση και ψυχαγωγία 
των νηπίων των εργαζομένων γονέων και ιδιαίτερα των 
εργαζομένων μητέρων, καθώς επίσης η πολύπλευρη 
νοητική, συναισθηματική, κοινωνική και ψυχοσωματική 


ανάπτυξη των παιδιών και η φυσική μετάβαση τους από 
την οικογενειακή ζωή στο σχολικό περιβάλλον. 

• Η εφαρμογή πολιτικών ή η συμμετοχή σε δράσεις 
που αποσκοπούν στην υποστήριξη και κοινωνική φρο¬ 
ντίδα των βρεφών και των νηπίων. 

• Η λειτουργία κέντρου δημιουργικής απασχόλησης 
παιδιών. 

Ειδικότερα, σκοποί του Νομικού Προσώπου στον Το¬ 
μέα των Κέντρων Ανοιχτής Προστασίας Ηλικιωμένων 
(Κ.Α.Π.Η.) είναι οι εξής: 

• Η παροχή υπηρεσιών για την πρόληψη βιολογικών, 
ψυχολογικών και κοινωνικών προβλημάτων των ηλικιω¬ 
μένων ατόμων, ώστε να παραμείνουν αυτόνομα, ισότιμα 
και ενεργά μέλη του κοινωνικού συνόλου. 

• Η παροχή κοινωνικής μέριμνας, ιατρικής περίθαλ¬ 
ψης και υποστήριξης σε πολίτες της τρίτης ηλικίας και 
γενικότερα σε άτομα χρήζοντα βοήθειας στο πλαίσιο 
της ενίσχυσης του θεσμού της οικογένειας. 

• Η δημιουργία και λειτουργία χώρου ή χώρων συ¬ 
νάντησης ηλικιωμένων, ανάγνωσης βιβλίων, εντύπων, 
εφημερίδων, προσφοράς ειδών καφενείου, ζαχαροπλα¬ 
στείου και αναλόγως της ζήτησης ζεστού γεύματος. 

• Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και 
τις ανάγκες των ηλικιωμένων. 

• Η εφαρμογή πολιτικών ή η συμμετοχή σε δράσεις 
που αποσκοπούν στην υποστήριξη και κοινωνική φρο¬ 
ντίδα της Τρίτης Ηλικίας. 

• Η έρευνα σχετικών θεμάτων με τους ηλικιωμένους. 

• Η προσφορά στους ηλικιωμένους οργανωμένης 
ψυχαγωγίας και αναψυχής [εκδρομές, επισκέψεις σε 
μουσεία, αρχαιολογικούς χώρους και πολιτιστικές εκ¬ 
δηλώσεις, προβολή ταινιών, μουσικές εκδηλώσεις, συ¬ 
νεστιάσεις κ,λπ.]. 

• Η απασχόληση των ηλικιωμένων σε ομάδες αυτε¬ 
νέργειας. 

Ειδικότερα, σκοποί του Νομικού Προσώπου στον Το¬ 
μέα των Δημοτικών Ιατρείων είναι οι εξής: 

• Η δημιουργία κέντρου αγωγής υγείας και κέντρου 
συμβουλευτικής στήριξης. 

• Η παροχή κοινωνικών και νοσηλευτικών υπηρεσιών 
από εξειδικευμένο προσωπικό και η διάθεση κατάλλη¬ 
λων χώρων. 

• Η ιατρική εξέταση για πρόληψη και παροχή πρώτων 
βοηθειών άμεσης ανάγκης. 

• Η παροχή βοηθητικών υπηρεσιών σε ιατρικές υπη¬ 
ρεσίες των Περιφερειακών ιατρείων. 

• Η συνταγογράφηση σε ασφαλισμένους ασφαλιστι¬ 
κών ταμείων. 

Ειδικότερα, σκοποί του Νομικού Προσώπου στον Το¬ 
μέα των Κοινωνικών προγραμμάτων οι εξής: 

• Η διοργάνωση σεμιναρίων και ημερίδων και η υλο¬ 
ποίηση προγραμμάτων συμβουλευτικού και προληπτικού 
χαρακτήρα στο πλαίσιο της ενίσχυσης των θεσμού της 
οικογένειας που θα απευθύνονται σε παιδιά (σχολικής 
και προσχολικής ηλικίας), εργαζόμενους νέους και νέες, 
αλλά και σε ενήλικες. 

• Η καλλιέργεια, ενίσχυση, προώθηση και ανάπτυξη 
του εθελοντισμού και της κοινωνικής αλληλεγγύης με 
τη δημιουργία εθελοντικών οργανώσεων και ομάδων 
καθώς και τοπικών δικτύων κοινωνικής αλληλεγγύης. 

• Η συνεργασία, ο συντονισμός ή /και η δικτύωση με 
φορείς που σχεδιάζουν ή /και εφαρμόζουν προγράμματα 

και δράσεις που άπτονται των σκοπών του Νομικού 
Προσώπου. 

• Η παροχή υλικής αρωγής σε ηλικιωμένους και άλλες 
κοινωνικές ομάδες που αντιμετωπίζουν σοβαρά προβλή¬ 
ματα με την παροχή ειδών διαβίωσης και περίθαλψης. 

• Η παροχή υπηρεσιών στον τομέα της κοινωνικής 
προστασίας και αλληλεγγύης. 

• Η εφαρμογή πολιτικών ή η συμμετοχή σε δράσεις 
και προγράμματα, που στοχεύουν στη μέριμνα, υπο¬ 
στήριξη και φροντίδα ευπαθών κοινωνικών ομάδων με 
την παροχή ανάλογων υπηρεσιών όπως ΒΟΗΘΕΙΑ ΣΤΟ 
ΣΠΙΤΙ, ΚΗΦΗ κ.λπ. 

• Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
αθίγγανων, παλιννοστούντων ομογενών, μεταναστών 
και προσφύγων στην κοινωνική, οικονομική και πολιτι¬ 
στική ζωή της πόλης. 

• Η στήριξη τοπικών δικτύων κοινωνικής αλληλεγγύης, 
εθελοντικών οργανώσεων και ομάδων εθελοντών στο 
πλαίσιο των αντίστοιχων δημοτικών πολιτικών. 

• Η οργάνωση και λειτουργία της δημοτικής συγκοι¬ 
νωνίας για την εξυπηρέτηση των μαθητών και των κα¬ 
τοίκων του Δήμου. 

Αρθρο 2 
Διοίκηση 

Το Νομικό Πρόσωπο διοικείται από Ιδμελές Διοικητικό 
Συμβούλιο, το οποίο ορίζεται με απόφαση του Δημοτι¬ 
κού Συμβουλίου και απαρτίζεται από: 

• Πέντε (5) αιρετούς (Δήμαρχο ή δημοτικούς συμβού¬ 
λους) που ορίζονται από τη πλειοψηφία του δημοτικού 
συμβουλίου. 

• Δύο (2) δημοτικούς σύμβουλους, δημότες ή κατοί¬ 
κους που ορίζονται από τη μειοψηφία του δημοτικού 
συμβουλίου. 

• Οκτώ (8) δημότες ή κατοίκους χρήστες των υπη¬ 
ρεσιών του νομικού προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
σχετικές με τους σκοπούς του Νομικού Προσώπου. 

• Έναν (1) εκπρόσωπο των εργαζομένων του Νομικού 
Προσώπου, εφόσον ο αριθμός υπερβαίνει τους δέκα 
(10). Στην περίπτωση αυτή ο αριθμός των δημοτών ή 
κατοίκων. 

Η θητεία των μελών του Διοικητικού Συμβουλίου ακο¬ 
λουθεί την θητεία του Δημοτικού Συμβουλίου και λήγει 
με την εγκατάσταση του νέου Διοικητικού Συμβουλίου. 
Τα μέλη, οι αναπληρωτές και η ακριβής θητεία καθορί¬ 
ζεται με την απόφαση του Δημοτικού Συμβουλίου περί 
ορισμού των μελών του Διοικητικού Συμβουλίου. Αν η 
μειοψηφία δεν ορίσει Συμβούλους ή Δημότες ή αν αυ¬ 
τοί που ορίσει παραιτηθούν χωρίς να αντικατασταθούν 
τότε μετέχουν Σύμβουλοι ή Δημότες που ορίζονται από 
τη πλειοψηφία. Το Δημοτικό Συμβούλιο εκλέγει εκ των 
μελών αυτών τον Πρόεδρο και τον Αντιπρόεδρο. Τον 
Πρόεδρο σε περίπτωση απουσίας ή κωλύματος τον 
αναπληρώνει ο Αντιπρόεδρος. 

ΜΕΡΟΣ 2 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Άρθρο 3 

Διάρθρωση Υπηρεσιών 

Οι Υπηρεσίες του Νομικού Προσώπου Δημοσίου Δι¬ 
καίου «Κέντρο Κοινωνικής Πολιτικής Δήμου Κορινθί- 


ων» λειτουργούν σε επίπεδο Διεύθυνσης και Τμημάτων 
περιλαμβάνοντας τις παρακάτω οργανικές μονάδες 
ομαδοποιημένες σε ενότητες συναφούς σκοπού και 
αντικειμένου: 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 
1. Αυτοτελές γραφείο επικοινωνίας και δημοσίων σχέ¬ 
σεων, προγραμματισμού και οργάνωσης. 

ΕΝΟΤΗΤΑ Β: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 
ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ ΚΑΙ ΥΠΗΡΕΣΙΩΝ ΥΠΟΣ¬ 
ΤΗΡΙΞΗΣ 

- Διεύθυνση κοινωνικής προστασίας, αλληλεγγύης, 
παιδείας και υπηρεσιών υποστήριξης του νπδδ, που 
περιλαμβάνει τις παρακάτω διοικητικές ενότητες ει¬ 
δικότερα: 

α) Τμήμα Διοικητικών Υπηρεσιών και Υπηρεσιών Υπο¬ 
στήριξης που περιλαμβάνει τα παρακάτω γραφεία: 

α.1 Γραφείο Διοικητικής και Γραμματειακής Υποστή¬ 

ριξης- 

α.2 Γ ραφείο οικονομικών υπηρεσιών. 
α.3 Γ ραφείο τεχνικής υποστήριξης, 
β) Τμήμα Παιδικής φροντίδας και Παιδείας Α' παιδικού 
και βρεφονηπιακού σταθμού Κορίνθου. 

γ) Τμήμα Παιδικής φροντίδας και Παιδείας Β' βρεφο¬ 
νηπιακού και παιδικού σταθμού Κορίνθου. 

δ) Τμήμα Παιδικής φροντίδας και Παιδείας Γ' παιδικού 
σταθμού Κορίνθου. 

ε) Τμήμα Παιδικής φροντίδας και Παιδείας Δ' παιδικού 
σταθμού Κορίνθου. 

στ) Τμήμα Παιδικής φροντίδας και Παιδείας Ε' παιδι¬ 
κού σταθμού περιοχής Αρχαίας Κορίνθου. 

ζ) Τμήμα Παιδικής φροντίδας και Παιδείας ΣΤ' παιδικού 
σταθμού περιοχής Εξαμιλίων Κορίνθου. 

η) Τμήμα Παιδικής φροντίδας και Παιδείας Ζ' παιδικού 
σταθμού περιοχής Περιγιαλιού, Κορίνθου. 

θ) Τμήμα Παιδικής φροντίδας και Παιδείας Η' βρε¬ 
φονηπιακού και παιδικού σταθμού Χιλιομοδίου Τενέας. 

ι) Τμήμα Κοινωνικής Πολιτικής, Προστασίας τρίτης 
Ηλικίας, ευπαθών κοινωνικών ομάδων και Κέντρου δια 
βίου μάθησης. 

ΜΕΡΟΣ 3 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ ΚΑΙ ΥΠΗΡΕΣΙΕΣ 
ΥΠΟΣΤΗΡΙΞΗΣ 

Αρθρο 4 

Αρμοδιότητες Αυτοτελούς Γ ραφείου Επικοινωνίας 
& Δημοσίων Σχέσεων, Προγραμματισμού 
και Οργάνωσης. 

Το Αυτοτελές γραφείο διοίκησης, επικοινωνίας & 
δημοσίων σχέσεων, προγραμματισμού και οργάνωσης 
παρέχει τις ακόλουθες αρμοδιότητες: 

(Αρμοδιότητες σε θέματα επικοινωνίας & δημοσίων 
σχέσεων): 

1) Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και ειση- 
γείται και προωθεί την εφαρμογή των προγραμμάτων 
των ενεργειών που είναι απαραίτητες για την υλοποί¬ 
ηση της επικοινωνιακής αυτής πολιτικής. 

2) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στό- 

χο τη σχετική δραστηριοποίηση των πολιτών τόσο σε 
κοινωνικό όσο και σε πολιτιστικό επίπεδο. 

3) Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Νομικού Προσώπου και ενημερώνει σχετικά τα όργανα 
διοίκησής του. Τηρεί αρχείο των δημοσιεύσεων καθώς 
και των σχετικών απαντήσεων του Νομικού Προσώπου. 

4) Διαχειρίζεται τις σχέσεις του Νομικού Προσώπου με 
τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

5) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

6) Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

(Αρμοδιότητες σε θέματα προγραμματισμού και ορ¬ 
γάνωσης): 

Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τις διαδικασίες σύνταξης, 
παρακολούθησης και αξιολόγησης των αποτελεσμά¬ 
των των ετήσιων Προγραμμάτων Δράσης του Νομικού 
Προσώπου, παρακολουθεί την αποτελεσματικότητα και 
απόδοση των υπηρεσιών κατά την επίτευξη των στό¬ 
χων του, υπό συνθήκες διασφάλισης του επιθυμητού 
επιπέδου ποιότητας των παρεχομένων υπηρεσιών. Κατά 
τις ανωτέρω δραστηριότητες καθώς και κατά τις δια¬ 
δικασίες σύνταξης, παρακολούθησης και αξιολόγησης 
των αποτελεσμάτων του Επιχειρησιακού προγράμματος 
του Δήμου, το γραφείο συνεργάζεται με την αρμόδια 
Υπηρεσία Προγραμματισμού και Οργάνωσης του Δήμου. 

Κατά την άσκηση των αρμοδιοτήτων του το γραφείο 
ιδίως: 

1. Συνεργάζεται με τον επί μέρους προϊστάμενο της 
Διεύθυνσης του Νομικού Προσώπου και συγκεντρώνει 
και τεκμηριώνει την αναγκαία τεχνογνωσία και πληρο¬ 
φόρηση που είναι απαραίτητη για τη διαμόρφωση των 
προγραμμάτων δράσης του Νομικού Προσώπου. 

2. Συνεργάζεται με τους επί μέρους προϊσταμένους 
των τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών σε 
σχέση με την αποστολή του Νομικού Προσώπου και συ¬ 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

3. Συνεργάζεται με τους επί μέρους προϊσταμένους 
των τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του Νομικού Προσώπου. 

4. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

5. Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ,λπ.). 

6. Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 


7. Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κ,λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

8. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

9. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

10. Συνεργάζεται με τη Διεύθυνση του νπδδ για τη 
διαμόρφωση των καταλλήλων συστημάτων παρακο¬ 
λούθησης του κόστους λειτουργίας των οργανωτικών 
μονάδων του Νομικού Προσώπου και του κόστους των 
παρεχομένων υπηρεσιών προς τους πολίτες. 

11. Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

12. Μεριμνά για την εγκατάσταση και τήρηση του συ¬ 
στήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

13. Μεριμνά για τη δημιουργία και την συνεχή ενη¬ 
μέρωση της ιστοσελίδας του Νομικού Προσώπου σε 
συνεργασία με το Γραφείο Επικοινωνίας και Δημοσί¬ 
ων Σχέσεων και τον Προϊστάμενο Διεύθυνσης και των 
τμημάτων. 

Άρθρο 5 

Αρμοδιότητες Διεύθυνσης κοινωνικής προστασίας, 
αλληλεγγύης, παιδείας και υπηρεσιών υποστήριξης 

Η Διεύθυνση κοινωνικής προστασίας, αλληλεγγύης, 
παιδείας και υπηρεσιών υποστήριξης, είναι αρμόδια 
για τον συντονισμό εφαρμογής των πολιτικών, συ¬ 
στημάτων και διαδικασιών που αποσκοπούν στην ορ¬ 
θολογική διοίκηση/διαχείριση του ανθρώπινου δυ¬ 
ναμικού του Νομικού Προσώπου, τη σωστή διοίκηση, 
προγραμματισμό, οργάνωση και έλεγχο όλων των 
δραστηριοτήτων του νομικού προσώπου σε κοινωνι¬ 
κό, πολιτιστικό πεδίο, κοινωνικής πολιτικής και άλλης 
πολιτικής που αποσκοπεί στην εκπλήρωση των στό¬ 
χων του νπδδ καθώς και για τη λειτουργία του κε¬ 
ντρικού πρωτοκόλλου και την παροχή γενικών υπη¬ 
ρεσιών διοικητικής υποστήριξης προς τις υπηρεσίες. 
Παράλληλα η Διεύθυνση είναι αρμόδια για την απο¬ 
τελεσματική τήρηση των οικονομικών προγραμμά¬ 
των λειτουργίας του Νομικού Προσώπου, τη σωστή 
απεικόνιση των οικονομικών πράξεων και τη διαχεί¬ 
ριση των εσόδων και δαπανών του, καθώς και τη δι¬ 
ασφάλιση και αξιοποίηση της περιουσίας του και την 
αποτελεσματική διενέργεια όλων των νόμιμων δια¬ 
δικασιών που απαιτούνται για την προμήθεια υλικών, 
εξοπλισμού και υπηρεσιών του Νομικού Προσώπου. 

Τέλος η Διεύθυνση είναι αρμόδια για τη συντήρηση 

και τη διατήρηση σε καλή κατάσταση των κάθε εί¬ 
δους κτιριακών και ηλεκτρομηχανολογικών εγκατα¬ 
στάσεων του Νομικού Προσώπου. 

Οι αρμοδιότητες της Διεύθυνσης κοινωνικής προστα¬ 
σίας, αλληλεγγύης, παιδείας και υπηρεσιών υποστήριξης 
του νπδδ είναι οι εξής: 

Α. Αρμοδιότητες τμήματος Διοικητικών υπηρεσιών και 
υπηρεσιών υποστήριξης 

α.1 (Αρμοδιότητες Γραφείου Διοικητικής & Γραμμα¬ 
τειακής Υποστήριξης.) 

(Αρμοδιότητες σε θέματα διοίκησης): 

Παρέχει κάθε είδους διοικητική- γραμματειακή υπο¬ 
στήριξη προς το Διοικητικό Συμβούλιο, τον Πρόεδρο 
και τον Αντιπρόεδρο του Διοικητικού Συμβουλίου του 
Νομικού Προσώπου και ιδίως: 

1. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

4. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5. Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6. Τηρεί αρχείο των κάθε είδους αποφάσεων του Δή¬ 
μου προς χρήση του 

Διοικητικού Συμβουλίου και του Προέδρου του, καθώς 
και κάθε άλλο στοιχείο σύμφωνα με τις κατευθύνσεις 
του Προέδρου. 

7. Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. δια¬ 
λέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

8. Συντάσσει τα Προγράμματα Δράσης του Νομικού 
Προσώπου, και συνεργάζεται με το Αυτοτελές Γραφείο 
Επικοινωνίας και Δημοσίων Σχέσεων, Προγραμματισμού 
και Οργάνωσης για την παρακολούθησή τους. 

9. Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

10. Υποστηρίζει τη σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 

11. Συντονίζει τις σχέσεις του Νομικού Προσώπου με 
άλλους δημόσιους φορείς. 

(Αρμοδιότητες σε θέματα ανάπτυξης ανθρώπινου 
δυναμικού) 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2) Μεριμνά για τον προσδιορισμό των αναγκαίων θέ¬ 


σεων εργασίας ανά διοικητική ενότητα του Νομικού 
Προσώπου σε συνεργασία με το Αυτοτελές γραφείο 
διοίκησης, επικοινωνίας & δημοσίων σχέσεων, Προγραμ¬ 
ματισμού και Οργάνωσης και μεριμνά για την κατάρτι- 
ση/επικαιροποίηση των περιγραφών αρμοδιοτήτων των 
επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων 
των εργαζομένων και την εισήγηση και την παρακο¬ 
λούθηση της υλοποίησης των συμφωνουμένων μέτρων 
βελτίωσης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κ.λπ.). 

(Αρμοδιότητες σε θέματα μητρώων και διαδικασιών 
προσωπικού) 

1) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα μισθολογικά, ωραρίου, αδειών, ασθε¬ 
νειών, υπερωριών, απολύσεων, διεκδικήσεων κ,λπ.). 

2) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

3) Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κλπ.) 
και τα προσόντα του. 

4) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα 

με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

5) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

6) Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ,λπ.). 

7) Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

(Αρμοδιότητες σε θέματα γραμματειακής υποστήρι- 

ξ ης ) 

1. Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες 
των επιμέρους υπηρεσιών. 

2. Παρέχει γραμματειακή υποστήριξη προς τη Διεύ¬ 
θυνση και τα Τμήματά της (τήρηση πρωτοκόλλου, δι¬ 
εκπεραίωση και αρχειοθέτηση αλληλογραφίας, θέματα 
προσωπικού κ,λπ.). 

3. Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

α.2 (Αρμοδιότητες Γραφείου οικονομικών υπηρεσιών.) 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1) Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4) Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 


8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες σε θέματα λογιστηρίου και αποθηκών) 

1) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική και 
αναλυτική λογιστική). Τηρεί τις σχετικών λογιστικές δι¬ 
αδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

2) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

3) Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

4) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

5) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

6) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

7) Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

8) Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

9) Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

10) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

11) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

12) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

13) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

14) Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα-εξοπλισμός) ή αναλωσίμων που απαιτεί 
η λειτουργία του Νομικού Προσώπου. 

15) Μεριμνά για την ενημέρωση των διαχειριστικών 

βιβλίων των αποθηκών (κατά ποσότητα και αξία)με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

16) Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

17) Τηρεί το αρχείο των παγίων κινητών περιουσια¬ 
κών στοιχείων του Νομικού Προσώπου (μηχανήματα, 
οχήματα, συσκευές, εξοπλισμός κ.λπ. και παρακολουθεί 
την κατανομή των παγίων αυτών στις υπηρεσίες του. 

18) Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Νομικού Προσώπου. 

19) Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

20) Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

21) Διεκπεραιώνει οποιαδήποτε διαδικασία που αφο¬ 
ρά την οικονομική και ταμιακή διαχείριση του νομικού 
προσώπου. 

(Αρμοδιότητες σε θέματα προμηθειών υλικών/εξοπλι- 
σμού/υπηρεσιών) 

1) Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθει¬ 
ών και υπηρεσιών (εκτός του πεδίου του Ν. 3316/2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγεί- 
ται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

2) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

3) Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται 
τη συγκρότηση όλων των επιτροπών που απαιτούνται 
(διενέργειας διαγωνισμών, αξιολόγησης των προσφορών 
και παραλαβής των ειδών) στο κάθε φορά αποφαινόμε- 
νο όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλε¬ 
ση κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

4) Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 


5) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

(Αρμοδιότητες σε θέματα εσόδων και περιουσίας) 

1) Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

2) Παρακολουθεί και μεριμνά για την τήρηση όλων των 
οικονομικών δοσοληψιών που σχετίζονται με τη λειτουρ¬ 
γία της παροχής υπηρεσιών του Νομικού Προσώπου 
μέσω των διοικητικών ενοτήτων του (ΚΑΠΗ, Παιδικοί 
σταθμοί, κ.λπ.) 

3) Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

4) Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα). 

5) Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

6) Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (π.χ. 
κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ.). 

(Αρμοδιότητες Ταμείου) 

1) Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

2) Καταγράφει τις διενεργούμενες πληρωμές σύμφω¬ 
να με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

3) Διενεργεί τις εισπράξεις των οφειλών προς το Νο¬ 
μικό Πρόσωπο και ενημερώνει το λογιστικό σύστημα με 
τις σχετικές ταμειακές εγγραφές. 

4) Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώ¬ 
νει τις αρμόδιες υπηρεσίες για τις καθυστερούμενες 
οφειλές. 

5) Παρακολουθεί και ελέγχει τους υπαλλήλους άλλων 
υπηρεσιών του Νομικού Προσώπου που ασχολούνται 
με εισπράξεις (υπηρεσίες της Διεύθυνσης Πολιτιστικών 
Δραστηριοτήτων, της Διεύθυνσης Αθλητικών Δραστη¬ 
ριοτήτων κ.λπ.). 

6) Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

7) Τηρεί το αναγκαίο φυσικό ταμείο στα γραφεία του 
Νομικού Προσώπου. 

8) Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

9) Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες και διεκπεραιώνει κάθε ταμειακή 
και οικονομική διαδικασία. 

α.3 (Αρμοδιότητες Γραφείου τεχνικής υποστήριξης.) 

1) Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2) Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

3) Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 

4) Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κ.λπ.). 

5) Επιβλέπει την εκτέλεση των εργασιών του Τμή¬ 
ματος που εκτελούνται με αυτεπιστασία. Συγκροτεί, 
οργανώνει και διοικεί τα σχετικά τεχνικά συνεργεία 
του Νομικού Προσώπου. 

6) Επιβλέπει την εκτέλεση των εργασιών του Τμή¬ 
ματος που ανατίθενται σε τρίτους και μεριμνά για τις 
διαδικασίες παραλαβής τους. 

7) Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το Τμήμα. 

8) Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

Β. Αρμοδιότητες Τμήματος Παιδικής Φροντίδας και 
Παιδείας Α' παιδικού σταθμού Κορίνθου 

Το Τμήμα Παιδικής Φροντίδας και Παιδείας Α' παιδι¬ 
κού σταθμού Κορίνθου είναι αρμόδιο για την αποτελε¬ 
σματική λειτουργία του Α'Παιδικού και Βρεφονηπιακού 
Σταθμού του Δήμου, για την υλοποίηση δράσεων και 
προγραμμάτων για παιδιά σχολικής και προσχολικής 
ηλικίας, για νέους/νέες, για την οικογένεια. Επιμελεί¬ 
ται την παροχή σύγχρονης προσχολικής αγωγής στα 
φιλοξενούμενα νήπια και βρέφη εφαρμόζοντας τα κα¬ 
τάλληλα προγράμματα, τις ισχύουσες διατάξεις και τον 
ισχύοντα εσωτερικό κανονισμό λειτουργίας. Ειδικότερα: 

1) Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2) Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3) Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

4) Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχές της βρεφοκομικής και τις οδηγίες του παιδιάτρου. 


5) Ενημερώνει τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα 
που αφορούν τη ζωή και την εξέλιξη των παιδιών μέσα 
στον Σταθμό. 

6) Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7) Φροντίζει για την υγιεινή κατάσταση των παιδιών 
και ενημερώνει το Τμήμα Ιατρικής και Ψυχοκοινωνικής 
Στήριξης σε κάθε περίπτωση που χρειάζεται ιατρική 
φροντίδα και κοινωνική μέριμνα. 

8) Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9) Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

10) Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

11) Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12) Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13) Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

14) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

15) Μεριμνά, συνεργάζεται, οργανώνει αλλά και εφαρ¬ 
μόζει οποιαδήποτε προγράμματα αφορούν την οικογέ¬ 
νεια, τα παιδιά, τη νεολαία αλλά και τα Κέντρα δια βίου 
μάθησης ΚΔΒΜ. 

Το αντικείμενο του τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών και του Οδηγού 
Σχολικού Λεωφορείου. Όλες οι ειδικότητες λειτουργούν 
στο πλαίσιο του τμήματος και συνεργάζονται με το 
υπόλοιπο προσωπικό του ΚΚΠΔΚ και των ειδικοτήτων 
των άλλων τμημάτων με στόχο την καλύτερη αγωγή 
και εξυπηρέτηση των παιδιών. 

Γ. Αρμοδιότητες Τμήματος Παιδικής Φροντίδας και 
Παιδείας Β' βρεφονηπιακού και παιδικού σταθμού Κο¬ 
ρίνθου 

Οι αρμοδιότητες του τμήματος είναι αντίστοιχες με 
εκείνες του προηγούμενου τμήματος Προσχολικής Αγω- 

γ ή ς · 

Δ. Αρμοδιότητες Τμήματος Παιδικής Φροντίδας και 
Παιδείας Γ' παιδικού σταθμού Κορίνθου 

Οι αρμοδιότητες του τμήματος είναι αντίστοιχες με 
εκείνες του προηγούμενου τμήματος Προσχολικής Αγω- 

γ ή ς · 

Ε. Αρμοδιότητες Τμήματος Παιδικής Φροντίδας και 
Παιδείας Δ' παιδικού σταθμού Κορίνθου 

Οι αρμοδιότητες του τμήματος είναι αντίστοιχες με 
εκείνες του προηγούμενου τμήματος Προσχολικής Αγω- 

γ ής· 

ΣΤ. Αρμοδιότητες Τμήματος Παιδικής Φροντίδας και 
Παιδείας Ε' παιδικού σταθμού Αρχαίας Κορίνθου 

Οι αρμοδιότητες του τμήματος είναι αντίστοιχες 
με εκείνες του προηγούμενου τμήματος Προσχολικής 
Αγωγής. 

Ζ. Αρμοδιότητες Τμήματος Παιδικής Φροντίδας και 
Παιδείας ΣΤ' παιδικού σταθμού Εξαμιλίων Κορίνθου 

Οι αρμοδιότητες του τμήματος είναι αντίστοιχες 
με εκείνες του προηγούμενου τμήματος Προσχολικής 
Αγωγής. 

Η. Αρμοδιότητες Τμήματος Παιδικής Φροντίδας και 
Παιδείας Ζ' βρεφονηπιακού και παιδικού σταθμού Πε¬ 
ριγιαλιού Κορίνθου. 

Οι αρμοδιότητες του τμήματος είναι αντίστοιχες 
με εκείνες του προηγούμενου τμήματος Προσχολικής 
Αγωγής. 

Θ. Αρμοδιότητες Τμήματος Παιδικής Φροντίδας και 
Παιδείας Η' βρεφονηπιακού και παιδικού σταθμού Χι- 
λιομοδίου Τενέας Κορίνθου. 

Οι αρμοδιότητες του τμήματος είναι αντίστοιχες 
με εκείνες του προηγούμενου τμήματος Προσχολικής 
Αγωγής. 

I. Αρμοδιότητες Τμήματος Κοινωνικής Πολιτικής, Προ¬ 
στασίας τρίτης Ηλικίας, ευπαθών κοινωνικών ομάδων 
και Κέντρου δια βίου μάθησης. 

Το Τμήμα Κοινωνικής Πολιτικής, Προστασίας Τρίτης 
Ηλικίας, Ευπαθών Κοινωνικών Ομάδων και Κέντρου δια 
βίου μάθησης είναι αρμόδιο για την αποτελεσματική 
λειτουργία των Κέντρων Ανοικτής Προστασίας Ηλικιω¬ 
μένων (ΚΑΠΗ) του Δήμου, καθώς και για την εφαρμογή 
ειδικών προγραμμάτων φροντίδας ατόμων της τρίτης 
ηλικίας. Παράλληλα είναι αρμόδιο για την αποτελε¬ 
σματική εφαρμογή Γενικών Προγραμμάτων Κοινωνικής 
Προστασίας, υγείας και πολιτισμού για όλους τους κα¬ 
τοίκους του Δήμου καθώς και ειδικών Προγραμμάτων 
για Ευπαθείς Κοινωνικές Ομάδες. Για την καλύτερη 
εξυπηρέτηση των ατόμων τρίτης ηλικίας οι λειτουργί¬ 
ες Ανοικτής Προστασίας Ηλικιωμένων παρέχονται σε 
γεωγραφικά αποκεντρωμένες μονάδες (παραρτήματα 
ΚΑΠΗ), οι οποίες λειτουργούν σε επίπεδο Γραφείου. 
Τρία ή περισσότερα παραρτήματα ΚΑΠΗ συγκροτούν 
οργανική μονάδα επιπέδου Τμήματος. Το κάθε Τμήμα 
εξυπηρετεί μια περιοχή της περιφέρειας του Δήμου. Τα 
Γραφεία τα οποία ανήκουν διοικητικά στο κάθε Τμήμα 
εξυπηρετούν μια υπο-περιοχή της περιοχής του Τμή¬ 
ματος. 

Οι αρμοδιότητες του τμήματος Κοινωνικής Πολιτικής, 
Προστασίας τρίτης Ηλικίας, ευπαθών κοινωνικών ομά¬ 
δων και Κέντρου δια βίου μάθησης είναι οι εξής: 

α) Αρμοδιότητες σε θέματα κοινωνικής υπηρεσίας 

- Η παροχή πληροφόρησης στους πολίτες για τα 
Κέντρα Ανοικτής Προστασίας Ηλικιωμένων του Δήμου 
με σκοπό την προσέλκυση των ανθρώπων που έχουν 
ανάγκη των παροχών του ή εκείνων που θέλουν να 
προσφέρουν εθελοντικές υπηρεσίες και γενικά μεριμνά 
για την ευαισθητοποίηση της κοινότητας σε θέματα 
κοινωνικής αλληλεγγύης και κοινωνικής συνοχής. 

- Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη των ΚΑΠΗ και στις οικο- 
γένειές τους. Ιδιαίτερη βαρύτητα δίδεται στην προσπά¬ 
θεια για την παραμονή των ατόμων της τρίτης ηλικίας 
στο οικείο οικογενειακό και κοινωνικό τους περιβάλλον, 
την πρόληψη και αντιμετώπιση βιολογικών, ψυχολογικών 


και κοινωνικών προβλημάτων, την εξασφάλιση αξιοπρε¬ 
πούς διαβίωσης, την ενημέρωση και υποστήριξη των 
ατόμων με ειδικές ανάγκες στη διαδικασία κοινωνικής 
ένταξης. 

- Υλοποιεί προγράμματα δημιουργικής απασχόλησης, 
ψυχαγωγίας, πολιτιστικών δραστηριοτήτων και κουλ¬ 
τούρας, κοινωνικής πολιτικής για τα μέλη και τους επω¬ 
φελούμενους των ΚΑΠΗ. 

- Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγείας 
και πρόνοιας για την παροχή πλήρους υποστήριξης 
στους επωφελούμενους και τις οικογένειές τους και 
την παραπομπή σε αυτές όταν απαιτείται. 

- Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες των ΚΑΠΗ. 

- Μεριμνά για την εκπαίδευση σπουδαστών και φοιτη¬ 
τών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

- Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων και εξοπλισμού 
τους. 

- Παρακολουθεί τη λειτουργία των ΚΑΠΗ τα οποία 
ανήκουν διοικητικά στο Τμήμα. 

Το αντικείμενο του τμήματος πραγματοποιείται από 
τις βασικές ειδικότητες του Κοινωνικού Λειτουργού, 
νοσηλεύτριας/τη και του Οικογενειακού Βοηθού. Όλες οι 
ειδικότητες λειτουργούν και συνεργάζονται με το υπό¬ 
λοιπο προσωπικό του ΚΚΠΔΚ και των ειδικοτήτων των 
άλλων Τμημάτων και γραφείων με στόχο την καλύτερη 
εξυπηρέτηση των προστατευομένων μελών. 

Στο τμήμα εντάσσονται διοικητικά τα ακόλουθα γρα¬ 
φεία τα οποία εξυπηρετούν μια υποπεριοχή της περιο¬ 
χής του τμήματος και είναι δυνατόν να ασκούν μερικές 
ή και το σύνολο των αρμοδιοτήτων του τμήματος: 

1. Γραφείο Α'ΚΑΠΗ περιοχής Κορίνθου 

2. Γ ραφείο Β' ΚΑΠΗ περιοχής Κορίνθου 

3. Γ ραφείο Γ' ΚΑΠΗ περιοχής Αρχαίας Κορίνθου 

4. Γ ραφείο Δ' ΚΑΠΗ περιοχής Εξαμιλίων 

5. Γ ραφείο Ε' ΚΑΠΗ περιοχής Ξυλοκέριζας 

6. Γ ραφείο ΣΤ' ΚΑΠΗ περιοχής Κορίνθου 

7. Γ ραφείο Ζ' ΚΑΠΗ περιοχής Σολομού 

8. Γ ραφείο ΚΑΠΗ περιοχής Ασσου- Λεχαίου 

9. Γραφείο ΚΑΠΗ περιοχής Τενέας 

10. Γραφείο ΚΑΠΗ περιοχής Αθικίων 

11. Γραφείο ΚΑΠΗ περιοχής Γαλατακίου-Αλμυρής 

12. Γ ραφείο ΚΑΠΗ περιοχής Σοφικού 

β) Αρμοδιότητες σε θέματα Υγειονομικής Υπηρεσίας 
(Δημοτικά Ιατρεία) 

- Υλοποιεί προγράμματα πρόληψης και αγωγής υγείας 
για τους χρήστες των υπηρεσιών των Κέντρων Ανοικτής 
Προστασίας Ηλικιωμένων (ΚΑΠΗ) και των εξυπηρετού¬ 
μενων των προγραμμάτων Φροντίδας τρίτης ηλικίας. 

- Παρέχει υπηρεσίες ιατροφαρμακευτικής πρωτοβάθ¬ 
μιας φροντίδας και συνταγογράφησης φαρμάκων από 
τον υπεύθυνο ιατρό (που εργάζεται ή συνεργάζεται με 
το Τμήμα). 

- Παρέχει υπηρεσίες φυσιοθεραπείας, εργοθεραπεί- 
ας και ήπιας αθλητικής άσκησης στους χρήστες των 
υπηρεσιών των ΚΑΠΗ και των εξυπηρετούμενων των 
προγραμμάτων φροντίδας τρίτης ηλικίας. 

- Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

- Μεριμνά για την εκπαίδευση σπουδαστών και φοιτη¬ 
τών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

- Παρέχει τις ανωτέρω υπηρεσίες περιοδικά στα 
επιμέρους παραρτήματα ΚΑΠΗ και στα προγράμματα 
φροντίδας τρίτης ηλικίας. 

Το αντικείμενο πραγματοποιείται από τις βασικές 
ειδικότητες του Ιατρού, του Ψυχολόγου, του Νοσηλευ¬ 
τή ή Επισκέπτη Υγείας, του Φυσικοθεραπευτή και του 
Εργοθεραπευτή. Όλες οι ειδικότητες λειτουργούν και 
συνεργάζονται με το υπόλοιπο προσωπικό των άλλων 
τμημάτων με στόχο την καλύτερη εξυπηρέτηση των 
προστατευομένων ατόμων τρίτης ηλικίας. 

γ) Αρμοδιότητες σε θέματα Κοινωνικής Πολιτικής, 
γενικών προγραμμάτων και Κέντρου Δια βίου μάθησης. 

1. Οργανώνει και υλοποιεί προγράμματα και δράσεις 
κοινωνικού χαρακτήρα με αποδέκτες όλους τους κα¬ 
τοίκους του Δήμου (ΒΟΗΘΕΙΑ ΣΤΟ ΣΠΙΤΙ, ΜΟΝΑΔΕΣ 
ΚΟΙΝΩΝΙΚΗΣ ΜΕΡΙΜΝΑΣ, ΚΗΦΗ, ΚΔΑΠ, Δημοτικά Ιατρεία, 
Κέντρο Υποστήριξης Γυναικών, Προγράμματα Αιμοδοσί¬ 
ας, Προγράμματα προώθησης Εθελοντισμού, κοινωνικά 
φροντιστήρια, κοινωνικά φαρμακεία, κ.λπ.). 

2. Οργανώνει και υλοποιεί δράσεις κοινωνικής προστα¬ 
σίας για ευπαθείς κοινωνικές ομάδες που απειλούνται 
ή βιώνουν κοινωνικό αποκλεισμό. Στην κατηγορία των 
ευπαθών κοινωνικά ομάδων συμπεριλαμβάνονται ιδίως: 

> Ατομα με αναπηρία (ΑμεΑ) 

> Παλιννοστούντες 

> Μετανάστες 

> Πρόσφυγες 

> Τσιγγάνοι 

> Μακροχρόνια άνεργοι 

> Αιτούντες άσυλο 

> Θύματα παράνομης διακίνησης ατόμων (ΐΓαίίίοΙάηρ) 
και θύματα ενδοοικογενειακής βίας 

> Μειονότητες και άτομα με πολιτιστικές και θρη¬ 
σκευτικές ιδιαιτερότητες 

> Χρήστες και πρώην χρήστες ουσιών 

> Ανήλικοι παραβάτες 

> Φυλακισμένοι και αποφυλακισμένοι 

> Αστεγοι 

> Ατομα ευρισκόμενα σε κατάσταση φτώχειας ή απει¬ 
λούμενα από φτώχεια 

> Αρχηγοί μονογονεϊκών οικογενειών 

3. Ενημερώνεται συνεχώς για τις δυνατότητες συμ¬ 
μετοχής της Διεύθυνσης σε χρηματοδοτούμενα προ¬ 
γράμματα για ευπαθείς κοινωνικές ομάδες (π.χ. προ¬ 
γράμματα παροχής υπηρεσιών φροντίδας σε άτομα με 
αναπηρίες, προγράμματα λειτουργίας κέντρων στήριξης 
των θυμάτων της ενδοοικογενειακής βίας, ιατροκοινω- 
νικά προγράμματα για Τσιγγάνους κ,λπ.) και εισηγείται 
για την συμμετοχή του Νομικού Προσώπου σε αυτά. 

4. Μεριμνά, σε συνεργασία και με το Αυτοτελές Γ ρα¬ 
φείο Προγραμματισμού και Οργάνωσης, για την ετοι¬ 
μασία προτάσεων προς τους αρμόδιους φορείς για την 
ανάληψη από το Νομικό Πρόσωπο της ευθύνης οργά¬ 
νωσης και υλοποίησης των ανωτέρω προγραμμάτων, 


προωθεί τις προτάσεις για έγκρισή τους και μεριμνά 
για την υποβολή τους. 

5. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

6. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

7. Συνεργάζεται με τα άλλα Τμήματα της Διεύθυν¬ 
σης για την υλοποίηση των ανωτέρω προγραμμάτων, 
αξιοποιώντας την τεχνογνωσία, την εμπειρία και τους 
πόρους που μπορούν να διαθέσουν. 

8. Μεριμνά για τη λειτουργία του Κέντρου Δια Βίου 
Μάθησης (Κ.Δ.Β.Μ.) του Δήμου που εφαρμόζει το τοπικό 
πρόγραμμα δια βίου μάθησης σύμφωνα με τις κατευ¬ 
θύνσεις των αρμοδίων υπηρεσιών του Δήμου. 

9. Συνεργάζεται με την αρμόδια υπηρεσία του Δήμου 
(π.χ. το Τμήμα Παιδείας, Δια Βίου Μάθησης και Πολιτι¬ 
σμού) και τη Δημοτική Επιτροπή Παιδείας κατά την κα¬ 
τάρτιση του τοπικού προγράμματος δια βίου μάθησης, 
με βάση το Εθνικό Πρόγραμμα Δια Βίου Μάθησης και το 
αντίστοιχο περιφερειακό πρόγραμμα δια βίου μάθησης. 
Το τοπικό πρόγραμμα δια βίου μάθησης περιλαμβάνει, 
ιδίως, επενδύσεις, προγράμματα ή επί μέρους δράσεις 
γενικής εκπαίδευσης ενηλίκων και γενικότερα δράσεις 
εφαρμογής της δημόσιας πολιτικής δια βίου μάθησης 
σε τοπικό επίπεδο. 

10. Οργανώνει και εφαρμόζει το τοπικό πρόγραμμα δια 
βίου μάθησης και διαχειρίζεται την εφαρμογή των πο¬ 
λιτικών και των κανόνων που αφορούν τη γενική εκπαί¬ 
δευση ενηλίκων στην περιφέρεια του Δήμου σύμφωνα 
με τις κατευθύνσεις της αρμόδιας υπηρεσίας του Δήμου. 

11. Μεριμνά, σε συνεργασία με την αρμόδια υπηρεσία 
του Δήμου, για τη λειτουργία και διαχείριση τοπικών 
δομών και την εφαρμογή προγραμμάτων της Γενικής 
Γραμματείας Δια Βίου Μάθησης στο πλαίσιο προγραμ¬ 
ματικών συμβάσεων που συνάπτει ο Δήμος με τη Γ ενική 
Γραμματεία Δια Βίου Μάθησης. 

12. Μεριμνά, σε συνεργασία με την αρμόδια υπηρεσία 
του Δήμου, για την εφαρμογή προγραμμάτων των Κέ¬ 
ντρων Περιβαλλοντικής Εκπαίδευσης (Κ.Π.Ε.) του Υπουρ¬ 
γείου Παιδείας, Δια Βίου Μάθησης και Θρησκευμάτων, 
στο πλαίσιο προγραμματικών συμβάσεων που συνάπτει 
ο Δήμος με το Υπουργείο. 

13. Μεριμνά, σε συνεργασία με την αρμόδια υπηρεσία 
του Δήμου, για την οργάνωση και εφαρμογή προγραμ¬ 
μάτων που απευθύνονται στους νέους. 

14. Μεριμνά για την συντήρηση, τη βελτίωση, τη καθα¬ 
ριότητα και την φύλαξη των υλικοτεχνικών υποδομών 
του Κέντρου Δια Βίου Μάθησης του Δήμου. 

15. Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. Οργανώνει 
και υλοποιεί κοινωνικές δράσεις για παιδιά σχολικής 
και προσχολικής ηλικίας, για νέους/νέες και για την 
οικογένεια (π.χ. Παιδικές κατασκηνώσεις, Συμβουλευτικό 
κέντρο για τα παιδιά και την οικογένεια, Κέντρο Πληρο¬ 
φόρησης Νέων, Κέντρο Πρόληψης και Καταπολέμησης 
Ναρκωτικών, Πρόγραμμα Υποστήριξης της σχολικής 
κοινότητας κ.λπ.). 

16. Ενημερώνεται συνεχώς για τις δυνατότητες συμ¬ 
μετοχής της Διεύθυνσης σε χρηματοδοτούμενα προ¬ 
γράμματα και εισηγείται για την συμμετοχή του Νομικού 
Προσώπου σε αυτά. 

17. Μεριμνά, σε συνεργασία και με το Τμήμα Προγραμ¬ 
ματισμού και Οργάνωσης, για την ετοιμασία προτάσεων 
προς τους αρμόδιους φορείς για την ανάληψη από το 
Νομικό Πρόσωπο της ευθύνης οργάνωσης και υλοποίη¬ 
σης των ανωτέρω προγραμμάτων, προωθεί τις προτά¬ 
σεις για έγκρισή τους και μεριμνά για την υποβολή τους. 

18. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

19. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

20. Συνεργάζεται με τα άλλα Τμήματα της Διεύθυν¬ 
σης για την υλοποίηση των ανωτέρω προγραμμάτων, 
αξιοποιώντας την τεχνογνωσία, την εμπειρία και τους 
πόρους που μπορούν να διαθέσουν. 

ΜΕΡΟΣ 4 

ΥΠΗΡΕΣΙΑΚΟ ΚΑΘΕΣΤΩΣ & ΔΙΟΡΙΣΜΟΣ ΥΠΑΛΛΗΛΩΝ 

Άρθρο 6 

Υπηρεσιακό Καθεστώς 

Το προσωπικό που μετατάσσεται αυτοδικαίως στο 
νέο Νομικό Πρόσωπο διέπεται πλέον από τις διατάξεις 
του Ν.3584/2007 και καταλαμβάνει αντιστοίχως θέσεις 
Ο.Ε.Υ των οικείων Νομικών Προσώπων ή συνιστώμενες, 
προσωποπαγείς θέσεις οι οποίες καταργούνται με την 
έξοδο τους από την υπηρεσία. 

Η πλήρωση των κενών οργανικών θέσεων του Ο.Ε.Υ 
του Νομικού Προσώπου γίνεται με τις ισχύουσες κάθε 
φορά διατάξεις για τον διορισμό και την πρόσληψη 
Προσωπικού στους ΟΤΑ Α’ βαθμού. 

Τα ειδικότερα τυπικά προσόντα διορισμού του προ¬ 
σωπικού του Νομικού Προσώπου είναι προβλεπόμενα 
από τα άρθρα ΠΔ 50/2001 και σύμφωνα με τις κείμενες 
διατάξεις. 

Αρθρο 7 

Διορισμός Υπαλλήλων 

1. Τα του διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαι¬ 
ωμάτων, των αδειών, των μεταβολών, της υπηρεσιακής 
κατάστασης, των ειδικών αμοιβών, των πειθαρχικών 
αδικημάτων, των ποινών, της λύσης της υπαλληλικής 
σχέσης, της Ιατροφαρμακευτικής και Νοσοκομειακής 
περίθαλψης, των εξόδων κηδείας καθενός των υπό του 
παρόντος Οργανισμού προβλεπόμενων Τακτικών Μονί¬ 
μων Υπαλλήλων, διέπονται από τις διατάξεις των Νόμων: 
α)1188/81 και β) 1586/86 περί καταστάσεως προσωπικού 
ΟΤΑ, του Νόμου 2190/94, Ν 3584/07 ΚΚΔΚΥ και κάθε 
φορά όπως ο νόμος ορίζει. 

2. Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας 
Ιδιωτικού Δικαίου Αορίστου Χρόνου (προσόντα - κατά¬ 
ταξη - μετάταξη - παραμονή στην Υπηρεσία κ.λπ.) θα 
έχουν εφαρμογή σύμφωνα με το νόμο 3801/09 και τις 
κείμενες διατάξεις. 


ΜΕΡΟΣ 5 

ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 
Αρθρο 8 

Διοίκηση - Εποπτεία - Συντονισμός 

1) Το Νομικό Πρόσωπο Δημοσίου Δικαίου με την επω¬ 
νυμία «Κέντρο Κοινωνικής Πολιτικής Δήμου Κορινθίων» 
διοικείται από το Διοικητικό Συμβούλιο που ορίζεται 
από το Δημοτικό Συμβούλιο του Δήμου Κορινθίων, από 
το οποίο εξαρτάται και εποπτεύεται, όπως ορίζεται 
ειδικότερα από τις κείμενες διατάξεις. 

2) Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου, ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3) Γ ια την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. 

Εφόσον στις αποκεντρωμένες υπηρεσίες οι παρε¬ 
χόμενες υπηρεσίες είναι κοινωνικού χαρακτήρα (όπως 
φροντίδα παιδιών, ηλικιωμένων, κ.λπ.), συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχομένων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 
Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

4) Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

Α. Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

Β. Ομάδων διοίκησης έργου ή προγράμματος. 

Γ. Συντονιστών (ρΐΌ)θθΙ πιαηαρθΓδ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

Δ. Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Αρθρο 9 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Διεύθυν¬ 
σης, Τμήματος, Αυτοτελούς Τμήματος ή Αυτοτελούς 

Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας 
και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί στόχοι του Νο¬ 
μικού Προσώπου με βάση τα αντίστοιχα προγράμματα 
δράσης. Ειδικότερα ο προϊστάμενος της διοικητικής 
ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς, σε συνεργασία με τις οικονομικές 
υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 


συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 10 

Κανονισμοί Λειτουργίας των Υπηρεσιών 

1) Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2) Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 6 

ΘΕΣΕΙΣ ΠΡΟΣΩΠΙΚΟΥ 

Αρθρο 11 

Οργανικές Θέσεις με Σχέση Εργασίας 
Δημοσίου Δικαίου 

Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Λ. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο 
Π.Δ. 37α/1987, στο Π.Δ. 22/1990 και στο Π.Δ. 50/2001, 
όπως εκάστοτε ισχύουν. 

ί. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι με τις αντίστοιχες παρακάτω 
θέσεις: 

ϋ. 


ΚΛΑΔΟΙ ΠΕ 

ΑΡΙΘΜΟΣ 

ΘΕΣΕΩΝ 

ΠΕ ΝΗΠΙΑΓΩΓΩΝ 

5 

ΣΥΝΟΛΟ ΘΕΣΕΩΝ ΠΕ 

5 


III. Στην κατηγορία Τεχνολογικής Εκπαίδευσης υπάγο¬ 
νται οι εξής κλάδοι με τις αντίστοιχες παρακάτω θέσεις: 

ΚΛΑΔΟΙ ΤΕ 

ΑΡΙΘΜΟΣ 

ΘΕΣΕΩΝ 

ΤΕ (9) ΒΡΕΦΟΝΗΠΙΟΚΟΜΙΑΣ 

9 

ΤΕ (2) ΚΟΙΝΩΝΙΚΩΝ ΛΕΙΤΟΥΡΓΩΝ 

1 

ΣΥΝΟΛΟ ΘΕΣΕΩΝ ΤΕ 

10 


ίν. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι με τις αντίστοιχες παρακάτω 
θέσεις: 


ΚΛΑΔΟΙ ΔΕ 

ΑΡΙΘΜΟΣ 

ΘΕΣΕΩΝ 

ΔΕ ΗΛΕΚΤΡΟΛΟΓΩΝ 

1 

ΔΕ (8) ΒΟΗΘΩΝ ΒΡΕΦΟΚΟΜΩΝ 

4 

ΔΕ (32) ΜΑΓΕΙΡΩΝ 

4 

ΣΥΝΟΛΟ ΔΕ 

9 


ν. Στην κατηγορία Υποχρεωτικής Εκπαίδευσης υπάγο¬ 
νται οι εξής κλάδοι με τις αντίστοιχες παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ 

ΘΕΣΕΩΝ 

ΥΕ (16) ΠΡΟΣΩΠΙΚΟ ΚΑΘΑΡΙΟΤΗΤΑΣ 

11 

ΥΕ ΚΛΗΤΗΡΑΣ 

1 

ΥΕ (14) ΒΟΗΘΩΝ ΜΑΓΕΙΡΩΝ 

4 

ΣΥΝΟΛΟ ΥΕ 

16 


Άρθρο 12 

Προσωρινές & Προσωποπαγείς θέσεις με σχέση ερ¬ 
γασίας Δημοσίου Δικαίου 


ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

3 

ΤΕ ΒΡΕΦΟΝΗΠΙΟΚΟΜΩΝ 

3 

ΔΕΙ ΔΙΟΙΚΗΤΙΚΟΥ-ΛΟΓΙΣΤΙΚΟΥ 

1 

ΔΕ ΜΑΓΕΙΡΩΝ 

1 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 

1 

ΣΥΝΟΛΟ ΠΡΟΣΩΡΙΝΩΝ & ΠΡΟΣΩΠΟ¬ 
ΠΑΓΩΝ ΘΕΣΕΩΝ ΔΔ 

9 


Οι θέσεις αυτές κενούμενες με οποιονδήποτε τρόπο, 
καταργούνται. 

Άρθρο 13 

Θέσεις με Σχέση Εργασίας Ιδιωτικού Δικαίου Αορί¬ 
στου Χρόνου 

Οι παρακάτω θέσεις προσωπικού είναι με σύμβαση 
εργασίας Ιδιωτικού Δικαίου Αορίστου Χρόνου (ΙΔΑΧ) 
και οι οποίες είναι προσωποπαγείς. Οι θέσεις αυ¬ 
τές καταργούνται όταν κενωθούν με οποιονδήποτε 
τρόπο. 


ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

ΤΕ Διοικητικού-Οικονομικού 

1 

ΤΕ Κοινωνικής Εργασίας- Κοινωνικών 
Λειτουργών 

2 

ΔΕ Βοηθών Νοσηλευτών-τριών 

2 

ΔΕ Βοηθών Βρεφοκόμων 

1 

ΔΕ Μαγείρων 

1 

ΔΕ Χειριστών Η/Υ 

1 

ΥΕ Οικιακής Βοηθού 

1 

ΥΕ Βοηθών Μαγείρων 

1 

ΥΕ Βοηθητικό Προσωπικό 

1 

ΣΥΝΟΛΟ 

11 


Αρθρο 14 

θέσεις με Σχέση Εργασίας Ιδιωτικού Δικαίου 
Ορισμένου Χρόνου 


Προβλέπονται 55 θέσεις προσωπικού με σύμβαση ερ¬ 
γασίας Ιδιωτικού Δικαίου Ορισμένου Χρόνου, διαφόρων 
ειδικοτήτων, για την αντιμετώπιση εποχικών ή άλλων 
περιοδικών ή πρόσκαιρων αναγκών, σύμφωνα με τις 
κείμενες διατάξεις. 

ΜΕΡΟΣ 7 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 15 

Προϊστάμενοι Υπηρεσιών 

Προϊστάμενοι των Διευθύνσεων, Τμημάτων και αυτο¬ 
τελών Γραφείων της οργανωτικής δομής του Δήμου 
τοποθετούνται, σύμφωνα με τις κείμενες διατάξεις, 
υπάλληλοι των ακόλουθων κλάδων: 

ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές γραφείο επικοινωνίας &δημο- 
σίων σχέσεων, προγραμματισμού και ορ¬ 
γάνωσης. 

ΠΕ Διοικητικού-Λογιστικού ή ΠΕ Διοικητι¬ 
κού ή 

ΠΕ Κοινωνιολόγων ή ΠΕ Εκπαιδευτικής και 
Κοινωνικής Πολιτικής ή ΠΕ Νηπιαγωγών, ή ΤΕ 
Διοικητικών - Λογιστών ή ΤΕ Διοικητικού-Οι- 
κονομικού ή ΤΕ Κοινωνικών Λειτουργών-Κοι- 
νωνικής Εργασίας, ΤΕ Νηπιαγωγών (προσωρ.) 
ή ΤΕ Βρεφονηπιοκόμων ή ΤΕ9 Βρεφονηπιο- 
κομίας. 

2 

Διεύθυνση Κοινωνικής Προστασίας, Αλληλεγγύης, Παι¬ 
δείας και Υπηρεσιών Υποστήριξης 

ΠΕ Διοικητικού-Λογιστικού ή ΠΕ Διοικητι¬ 
κού ή 

ΠΕ Κοινωνιολόγων ή ΠΕ Εκπαιδευτικής και 
Κοινωνικής Πολιτικής ή ΠΕ Νηπιαγωγών, ή ΤΕ 
Διοικητικών - Λογιστών ή ΤΕ Διοικητικού-Οι- 
κονομικού ή ΤΕ Κοινωνικών Λειτουργών-Κοι- 
νωνικής Εργασίας, ΤΕ Νηπιαγωγών (προσωρ.) 
ή ΤΕ Βρεφονηπιοκόμων ή ΤΕ9 Βρεφονηπιο- 
κομίας. 

3 

Τμήμα Διοικητικών Υπηρεσιών και Υπηρεσιών Υποστή¬ 
ριξης. 

ΠΕ Διοικητικού-Λογιστικού ή 

ΤΕ Διοικητικού - Λογιστικού ή ΤΕ Διοικητι- 
κού-Οικονομικού ή 

ΔΕ Διοικητικού-Λογιστικού ή ΔΕ Διοικητικού- 
Οικονομικού ή ΔΕ Χειριστών Η/Υ. 

4 

Τμήματα Παιδικής Φροντίδας και Παιδείας 

ΠΕ Νηπιαγωγών ή ΤΕ Νηπιαγωγών (προσωρι¬ 
νούς) ή ΤΕ Βρεφονηπιοκόμων ή 

ΤΕ 9 Βρεφονηπιοκομίας ή 

ΔΕ 8 Βοηθών Βρεφοκόμων - 
Παιδοκόμων ή ΔΕ Μαγείρων. 

5 

Τμήμα Κοινωνικής Πολιτικής, Προστασίας τρίτης Ηλι¬ 
κίας, ευπαθών κοινωνικών ομάδων και Δια βίου μάθη¬ 
σης. 

ΠΕ Κοινωνιολογίας ή ΠΕ Εκπαιδευτικής και 
Κοινωνικής Πολιτικής ή ΤΕ Κοινωνικής Ερ- 
γασίας-Κοινωνικών Λειτουργών ή ΤΕ Νοση¬ 
λευτών/τριών ή ΤΕ Διοικητικού-Οικονομικού 
ή ΔΕ Κοινωνικών Φροντιστών ή ΔΕ Βοηθών 
Νοσηλευτών/τριών ή ΔΕ Διοικητικού - Λογι¬ 
στικού ή ΔΕ Διοικητικού-Οικονομικού. 


ΜΕΡΟΣ 8 

ΤΕΛΙΚΕΣ ΔΙΑΤΑΞΕΙΣ 

Άρθρο 16 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 


ΑΚΡΟΤΕΛΕΥΤΙΟ ΑΡΘΡΟ 
Κάλυψη Δαπάνης 

Από την απόφαση αυτή προκαλείται για το έτος 2013 
δαπάνη ύψους 1.024.875,00 € που θα καλυφθεί από τους 
Κ.Α. 15-6011.001,15-6021.001,15-6051 του προϋπολογισμού 
του Νομικού Προσώπου. 

Για τα επόμενα έτη προκαλείται ετήσια δαπάνη ύψους 
1.366.500,00 ευρώ η οποία και θα προβλέπεται στους 
αντίστοιχους κωδικούς αριθμούς των αντίστοιχων προ¬ 
ϋπολογισμών. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Τρίπολη, 14 Μαρτίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΙΩΑΝΝΗΣ ΦΟΥΡΚΑΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02007202903130016 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































